**OTVORENI POZIV ZA DOKUMENTARNE FILMOVE**

**KULTURA kao OTPOR**

u bivšim socijalističkim zemljama srednjoistočne Europe



COURAGE – PAREVO međunarodni festival dokumentarnog filma prvi je **kompetitivni festival dokumentarnog filma** u srednjoistočnoj Europi posvećen temi kulturne opozicije i neslaganja u bivšim socijalističkim državama. Tražimo dokumentarne filmove visoke kvalitete koji su snažni, navode na razmišljanje i mogu izazvati zanimanje kod šire publike.

Međunarodni filmski festival prikazat će inovativne dokumentarce iz srednjoistočne Europe koji se bave kulturom neslaganja u bivšim socijalističkim zemljama.

Redatelju(ima) najboljeg filma filmski festival dodjeljuje **festivalsku nagradu u vrijednosti od 1.000 EUR**. Međunarodni žiri izvršit će selekciju, a nagradu će dodijeliti Zaklada dunavske regije (*the Danube Region Foundation - Dunatáj Alapítvány*), jedna od najstarijih i najvećih produkcijskih kuća i distributera dokumentarnih filmova u Mađarskoj.

Filmovi, koje će međunarodni žiri odabrati za festivalski program, bit će prikazani u četiri glavna europska grada između svibnja i prosinca 2018., tj. u Budimpešti, Bukureštu, Pragu i Varšavi (kao i u nekim drugim gradovima u Velikoj Britaniji i Njemačkoj u obliku putujućeg filmskog festivala).

Festival je otvoren za sve prijave koje su relevantne za opću temu kulturne opozicije i neslaganja, no posebno je usmjeren na sljedeće podteme:

* svijet nekonformističke umjetnosti u vrijeme socijalizma;
* omladinske subkulture, *underground* glazba (rockeri, hipiji, punkeri);
* eksperimentalno kazalište;
* alternativni film, predstave i ples;
* neformalni oblici obrazovanja i izdavačke djelatnosti;
* ljudska prava i ekološki (zeleni) pokreti;
* emigrantske i disidentske grupe;
* pokreti alternativnog životnog stila;
* novi vjerski pokreti i tajne vjerske zajednice.

Naša je misija otkrivati i promovirati srednjoistočnoeuropske dokumentarne filmove i pokazati ono što je najbolje međunarodnoj publici. Dokumentarni filmski festival COURAGE – PAREVO predstavit će najinovativnije i najzanimljivije dokumentarce iz srednjoistočne Europe, od kratkih dokumentaraca do dugometražnih nagrađivanih filmova. Dokumentarni filmski festival COURAGE – PAREVO osigurava prostor za javnu raspravu i platformu s podrškom koja omogućava i filmskim početnicima prikazati svoj rad.

**ROKOVI**

**PRVI KRUG: PRIJAVA SAŽETAKA do ponoći 29. rujna 2017.**

**Molimo, pošaljite svoje sažetke na** [**courage.filmfestival@btk.mta.hu**](mailto:courage.filmfestival@btk.mta.hu)**.**

Od kandidata se traži da za prijavu prilože sljedeće:

1. sažetak na engleskom jeziku koji se sastoji od pisanog sažetka filma, njegovih ciljeva i njegovih zaključaka;
2. detalji kontakta: e-mail adresa(e) tvoraca filma;
3. dužina, datum produkcije i format filma;
4. lista imena tvoraca filma i glavnih glumaca/intervjuiranih osoba;
5. izjava o pravima koja dokazuju prava kandidata da prikazuje film.

Ako je moguće, film bi trebalo prijaviti s titlovima na engleskom jeziku, ali po potrebi ćemo osigurati englesko titlovanje za odabrane filmove. Uspješni prijavitelji bit će kontaktirani o detaljima do ponoći **16. listopada 2017**.

**DRUGI KRUG: PRIJAVA (UČITAVANJE) FILMOVA do ponoći 31. listopada 2017.**


Filmove treba učitati na zadani server ILI poslati na DVD-u u formatu visoke kvalitete HD – po mogućnosti s engleskim titlovima do **ponoći 31. listopada 2017**. Autori dokumentarnih filmova odabranih za prikazivanje bit će kontaktirani do **ponoći 30. studenog 2017**.

\*\*\*

Za više informacija o međunarodnom projektu COURAGE – PAREVO vidi na:

[cultural-opposition.eu](http://www.cultural-opposition.eu)

[parevo.eu](http://www.parevo.eu)



**FILM ABSTRACT SUBMISSION FORM**

**Please send your abstracts to** [**courage.filmfestival@btk.mta.hu**](mailto:courage.filmfestival@btk.mta.hu) **by midnight September 29, 2017**

TITLE OF THE FILM (in English):

TITILE OF THE FILM (in the original language):

NAME(s) of the filmmaker(s):

ABSTRACT of the film (max. 500 words):

YEAR of production:

Format:

Duration (minutes):

Languages:

Subtitles:

NAMES OF KEY ACTOR(S)/INTERVIEWEE(S) in the film:

CONTACT DETAILS: Name of Contact Person:

email address:

phone:

A declaration of rights clarifying the rights of the candidate to screen the film:

The undersigned filmmaker hereby declares that this film needs no additional license to be screened at the COURAGE–PAREVO international documentary film festival in 2018. This consent constitutes a legally binding affirmation that the COURAGE–PAREVO international documentary film festival has the filmmaker’s permission to screen the film in 2018 (public screening).

PLACE, DATE SIGNATURE

(name)